נתן גרוס

נתן גרוס (16 בנובמבר 1919 – 5 באוקטובר 2005) היה במאי קולנוע, סופר, משורר, עיתונאי ומבקר אמנות וקולנוע ישראלי ממוצא פולני. גרוס נולד ב-1919 לשרה וליעקב בעיר קרקוב שבפולין. אחיו הצעיר יורם גרוס נולד ב-1926. בזמן מלחמת העולם השנייה הוא ניצל בזכות התחזות לנוצרי באמצעות מסמכים אריים. לאחר המלחמה, בין השנים 1950-1946, ביים כשישה סרטי יידיש בפולין בקואופרטיב "כינור", בהם שניים באורך מלא ("הילדים שלנו", בהשתתפותם של דז'יגאן ושומאכר, ו"אנחנו שנותרנו בחיים"). בזכות סרטים אלו צבר פופולריות בפולין שלאחר מלחמת העולם השנייה. במקביל היה חבר פעיל בהנהגת תנועה הציונית "גורדוניה - מכבי הצעיר", ובשנת 1950 עלה לישראל עם אשתו שולמית ובנם התינוק יעקב (שהיה בבגרותו גם במאי ומפיק). בישראל המשיך את פעילותו הקולנועית: הוא הקים את היומן "קולון-גבע", ואחר כך ריכז את מערכת היומן הקולנועי "חדשות גבע", ובכך היה לבמאי הסרטים השכיר הראשון בישראל, באולפני גבע, שנוהלו על ידי מרדכי נבון ויצחק אגדתי (אחיו של ברוך אגדתי) בגבעתיים. גרוס נחשב מחלוצי הקולנוע הישראלי. הוא היה שותף ליצירתם של כ-120 סרטי תעודה, רובם אודות פיתוח המדינה, נושאים יהודיים ואמנות יהודית. חלק גדול מעבודותיו נעשו עבור שירות הסרטים הישראלי ומחלקת הקולנוע של הסתדרות העובדים הכללית. מסרטיו: "הי דרומה לאילת" (1954) על ימיה הראשונים של אילת; "ברית דמים" (1956) על התקפות הפדאיון במושב פטיש שבנגב; "בין באר שבע לאילת" (1957) על תהליך בנייתה של מצפה רמון במדבר; "קריה בהרי נצרת" (1957) על בנייתה של נצרת עילית מנקודת מבטו של ילד תושב העיר, ועוד. בשנת 1963 ביים גרוס סרט עלילתי, "המרתף", בכיכובו של שמעון ישראלי כשחקן יחיד, ישראלי גם כתב את התסריט והלחין את המוזיקה לסרט. הסרט זכה ציון לשבח בפסטיבל ברלין ב-1963, ונרכש להפצה בינלאומית. גרוס היה הראשון שזכה בפרס אופיר על מפעל חיים בשנת 1991. כמו כן זכה באות יקיר אמ"י (איגוד אמני ישראל) ב-1989. במשך 20 שנה היה חבר מזכירות האיגוד המקצועי של עובדי ההסרטה בישראל. שימש כמבקר הקולנוע של העיתון "על המשמר". על עבודתו העיתונאית זכה בפרס בן דור. פרסם וערך ספרי שירה, אמנות, זיכרונות ומחקר השואה. כמו כן פרסם שני ספרים בתחום הקולנוע: "תולדות הקולנוע היהודי בפולין" (1989), ו"הסרט העברי" (1991). בשנות חייו האחרונות ועד יום מותו כתב בעיתון הישראלי בפולנית "נוביני קורייר" (Nowiny Kurier). נתן גרוס חי ויצר במקביל בשתי תרבויות, בתרבות הישראלית המתחדשת ובתרבות הפולנית המתרפקת על עברה היהודי. הוא ניסה בדרכו לבנות גשרים בין התרבויות בכתיבה פיוטית ועיתונאית, בתרגום ובפעילות חברתית משולבת. זיכרון השואה עמד במרכז פעילותו לאורך השנים. הוא היה פעיל בתחום ההנצחה של יהדות פולין ובתחום הכרת התודה לגויים שהצילו יהודים במהלך השואה, והיה חבר בוועדה לציון חסידי אומות העולם. בסוף שנות השמונים, עם קריסת השלטון הקומוניסטי, קשריו עם פולין ועם עיר נעוריו התחזקו ושם פורסמו אחדים מספריו, כולל שני ספריו האוטוביוגרפיים "מי אתה אדון גרימק" ו"הרפתקאות גרימק בארץ הקודש", וכן "גבירטיג - אגדה על משורר נגר". הוא היה שותף לפרסומים רבים שהביאו לקורא הפולני ציורים, שירה וסיפורת על הקהילה היהודית שפיארה את רחובות קרקוב, "עיר של מלכים". נתן גרוס היה פעיל במשך שנים רבות בארגון יוצאי קרקוב בישראל ופעל להנצחה ולהעברת מורשת הקהילה היהודית בעיר מולדתו לדורות הבאים. ביום השנה הראשון לפטירתו התקיים בקרקוב טקס גילוי לוח זיכרון במעמד ראש העיר, בחזית הבית שבו נולד וחי – ושממנו גורש. ב-2016 עיריית תל אביב קבעה לוחית זיכרון בכניסה לביתו ברחוב דרך השלום 113 בתל אביב. שורשים בסלע (קריית ענבים בת 30), צילום: יונה זרצקי, 1950 משמר השרון (חצי יובל לקיבוץ) 1951 מחנה בערבה (כביש סדום-כורנוב) 1953 ארבעה יצאו לדרך (חינוך מקצועי) 1953 מים חיים (מקורות / המוביל הארצי / כיסלון) 1953 ודבק אח באחיו (קיבוץ גלויות ביקב ראשון לציון) 1953 השרוך האדום (הנוער העובד והלומד) 1954 הי דרומה לאילת (אילת בימיה הראשונים) 1954 רופא בג'יפ (שרותי קופ"ח הכללית בנגב) 1952-1954 אל חוף מבטחים (ביטוח מבטחים) 1956 ברית דמים (מושב פטיש) 1956 קריה בהרי נצרת (נצרת עילית) 1957 שלח תורתך (בי"ס לפעילי הסתדרות) 1958 דרך עמל (הסתדרות העובדים) 1958 בין באר שבע לאילת (מצפה רמון) שנות ה-50 האישה העובדת בישראל - שנות ה-50 זה התחיל באום ג'וני (יובל 50 לדגניה) 1960 דימונה 1962 חבל ערד 1963 כרמיאל 1964 גשר הידידות (קורסים אפרו-אסיאנים) 1965 אשדוד (פועלי הנמל וחברת החשמל) 1966 הוועידה העשירית (של ההסתדרות) 1966 צעדים ראשונים (צעירים עובדים) 1968 שני ימים ביום אחד (אישה עובדת) 1968 שלנו ושלכם (ההסתדרות) 1970 אל חוף מבטחים (ביטוח מבטחים) 1970 יום הולדת 85 לבן-גוריון 1971 אתמול והיום1973 עמק החולה 1954 דיג בישראל 1954 הדרך לשחקים (גדנ"ע אוויר) 1955 הטלאי הצהוב (בליווי יצירות של האמן והפרטיזן אלכסנדר בוגן) הבריאות בידך זה עלול לקרות שני צעדים בישראל (תיירות) 1955 הנעלם הגדול (בית הספר הטכני של חיל האוויר) 1956 הגבול הפתוח (צי ישראלי) 1956 האיש המפורסם (ביטוח לאומי) 1957 שירו שיר (לימוד של ששה שירים) 1957 אבן הנחושת (מכרות תמנע) 1959 הכנסת (פעילות הכנסת לקראת המעבר למשכן החדש) 1965 הרפתקה בשכונה (חשיבות הניקיון בשכונות מגורים) 1966 בחירות (הדרכה) 1966 מים מים 1969 הנשיא שזר 1972 סמינר אפרו-אסיאתי לקו-אופרציה 1962 סטודנטים מאפריקה ואסיה בישראל 1962 האורחים ממאלי 1962 דרך בורמה 1962 המצית לא מצית 1964 למה הסנדלר הולך בלי נעליים 1964 טלפון שבור 1965 כרטיסים לכדורגל 1966 מעגל קסמים 1967 תיק איכות 3464 1968 איך להכשיל מפעל בלי להתאמץ 1968 קדימה סיירים 1952 תותחני הגדנ"ע 1952 מוכנים תמיד 1954 מפגן הגדנ"ע 1958 כך יתגונן האזרח 1969 לוחמה נגד גזים 1969 בניית מחסה 1969 מה טובו אוהליך 1965 יום שכולו טוב 1966 מנהג היה בישראל 1969 האמן המאמין – הרמן שטרוק 1969 השר משה – מונטיפיורי 1970 הרוא"ה – הרב קוק 1971 מתן בסתר 1971 קרן אור בחשכה 1972 הרב עוזיאל 1973 פעמי הגאולה 1974 יוסל'ה רוזנבלט 1975 תל אביב 1950 עד עלות השחר יום העצמאות ה-3 בשותפות עם א. להולה 1951 הפסנתר מסיינה 1951 "יד לפה" (מצויר) 1953 מעפרות (איחוד הקיבוצים) 1954 חיפה 1954 אגדת בת ים 1954 גבעתיים 1956 רמת גן 1956 שיר השירים (מוזיקלי) 1957 המכבייה הרביעית 1958 העיקר הבריאות (מועצת החלב) 1958 הבט קדימה בתקווה (איל"ן) 1965 זכור (שואה) 1965 מה שבטוח ביטוח (מבטחים) 1965 יום בדרכים (קק"ל) 1968 מרד בחצר (תרבות הדיור) 1968 חוד הלבנה (תרבות הדיור) 1968 המיליון השני (מפא"י) 1969 עיירתי עיירתי (ציורי שמחה נורנברג) 1972 הטלאי הצהוב (יד-ושם) לרקוד עד אור הבוקר יומני "חדשות גבע" ויומני "קולון גבע" בשנות ה-50 השואה בשירה העברית: מבחר, עורכים: נתן גרוס, איתמר יעוז-קסט, רנה קליינוב, מבוא: הלל ברזל, הוצאת יד ושם, הקיבוץ המאוחד, 1974. מחווה לקורצ'ק: מדבריו, שירי משוררים, ציורי ילדים, המערכת: נתן גרוס, אילנה שילוני, בנימין אנוליק, הקיבוץ המאוחד, תל אביב, 1985. מי אתה אדון גרימק?, הוצאת ספריית הפועלים, 1986. תולדות הקולנוע היהודי בפולין (סדרת מחקרים של המרכז לחקר תולדות יהדות פולין ותרבותם), ערך והביא לדפוס ראובן אשל, אוניברסיטת תל אביב, המרכז לחקר תולדות היהודים בפולין ומורשתם, הוצאת ספרים ע"ש י"ל מאגנס, ירושלים, תש"ן, 1989. הסרט העברי: פרקים בתולדות הראינוע והקולנוע בישראל, נתן גרוס ויעקב גרוס, הוצאת המחברים, 1992. מדיה וקבצים בנושא נתן גרוס בוויקישיתוף נתן גרוס, במסד הנתונים הקולנועיים IMDb (באנגלית) נתן גרוס, באתר ספר הקולנוע הישראלי נתן גרוס, דף שער בספרייה הלאומית נתן גרוס, בלקסיקון הספרות העברית החדשה נתן גרוס, באתר ארכיון הסרטים הישראלי בסינמטק ירושלים רשימת הפרסומים של נתן גרוס, בקטלוג הספרייה הלאומית אבי כצמן, מת נתן גרוס, מחלוצי הקולנוע הישראלי, בגיל 86, באתר הארץ, 5 באוקטובר 2005 דז'יגאן ושומכר: שרפה בכתריליבקה - בסרט "הילדים שלנו" (אונזערע קינדער) שביים נתן גרוס דז'יגאן ושומאכר: שיר של כיף - בסרט "הילדים שלנו" (אונזערע קינדער) שביים נתן גרוס השיר "שוב זורחת שמש", המסיים את סרטו של נתן גרוס "מיר לעבן געבליבענע" ("אנו שנותרנו בחיים"), וידאו קליפ של השיר באתר יוטיוב קטע מסרטו של נתן גרוס "אנחנו, שנותרנו בחיים", על בית הילדים באוטבוצק לאחר השואה, באתר יד ושם שוב זורחת שמש, באתר YouTube לוח הנצחה לנתן גרוס בקרקוב, 2006 טקס הנצחה לנתן גרוס בעשור למותו, תל אביב 19 במאי 2016 נתן גרוס, מבקר הקולנוע של "על המשמר" ובמאי סרטים בישראל, עשה בפולין את "אונדזרער קינדער" (הילדים שלנו), סרט עלילתי עם דז׳יגאן ושומכער בתפקידים הראשיים, חדשות, 21 בדצמבר 1984 נירית אנדרמן, מת הבמאי וחוקר הקולנוע יעקב גרוס, באתר הארץ, 16 בפברואר 2017 סרטיו הדוקומנטאריים של נתן גרוס, הארץ, 10 בפברואר 1961 מה חדש בקולנוע - סגנון ישן ומהפכני, הארץ, 28 באפריל 1963 בועז עברון, בין הצללים, אתגר (כתב עת לשירה), 2 במאי 1963 ל פתר, המרתף של שמעון ישראלי, קול העם, 28 באפריל 1963 המלצה ל"המרתף" לבני הנעורים, הַבֹּקֶר, 3 ביולי 1963 הסרט "המרתף" "צג את ישראל, קול העם, 5 במאי 1963 סרט ישראלי יופץ בגרמניה, למרחב, 29 במרץ 1963 חגי לוי, ״מעבר לים״ – אל מעבר לים, חדשות, 18 בנובמבר 1991 רונן טל, יפה ירקוני זכתה בפרס אמ"י בערב לציון 10 שנים לפעילות האיגוד, חדשות, 16 במרץ 1989 מאיר שניצר, אוסף של החמצות - תולדות הקולנוע היהודי בפולין, 1910־1950 / נתן גרוס / הוצאת מאגנס, האוניברסיטה העברית, חדשות, 17 באפריל 1990 מאיר שניצר, ספר / ירחמיאלים - 11 שגיאות עובדתיות בפרק על מנחם גולן ועוד פרטים שגויים בתולדות הקולנוע המקומי, ובכל זאת מאיר שניצר ממליץ, חדשות, 14 בנובמבר 1991 מנציחים וזוכרים את הבמאי נתן גרוס, באתר News1 מחלקה ראשונה, 26 במאי 2016 ביקורת: זאב רב-נוף, היסטוריה שהיתה לנוסטלגיה, דבר, 31 בינואר 1979. ע. בר, מינהל ההסברה עודנו לומד, הארץ, 20 בנובמבר 1959